Радус винера 1910 шеран 20 декабрехь Новгород-Северский гӀалахь (хӀинца Украинан Чернигован областехь) белхалон доьзаллехь. Хьалхара дуьненан тӀом болабелча уьш Армавире дӀабагӀара. Цигахь Радусас чекхъяккхира школа а, аэроклуб а. Иза эскаран авиацин школе ваха лууш вара, амма лоьрийн комиссехь чекх ца валавелира. ТӀаккха иза Соьлжа-ГӀале схьавеара. Кхузахь цо чекхъяккхира гӀишлой яран школа, цул тӀаьхьа цо болх бира «Грознефть» трестехь. 1930 шарахь иза ВКП(б) велира. 1931 шеран декабрь дуьйна иза вара Ейскехь йолу ХоӀрдан кеманхойн эскаран школехь доьшуш.